《凤鸣梧》
明代·程本立

梧桐生高冈，亭亭凌紫霄。鸣凤丹山来，依此百年乔。

良材中琴瑟，和声合箫韶。我非汉中郎，讵识爨下焦。

作者简介：（?—1402）明浙江崇德人，字原道。程德刚子。洪武中举明经、秀才，授秦府引礼舍人，历长史，受累谪云南为吏。洪武三十一年征入翰林，预修《太祖实录》，迁右佥都御史。建文三年坐事贬官，仍留纂修。《实录》成，出为江西副使。未行，燕兵入京，自杀。